CELEX: 62021TN0438
Language: fi
Date: 2021-07-15 00:00:00
Title: Asia T-438/21: Kanne 15.7.2021 – TL v. komissio

6.9.2021   
            
            
               FI
            
            
               Euroopan unionin virallinen lehti
            
            
               C 357/32
            
         
      Kanne 15.7.2021 – TL v. komissio
      (Asia T-438/21)
      (2021/C 357/49)
      Oikeudenkäyntikieli: englanti
      
         Asianosaiset
      
      
         Kantaja: TL (edustajat: asianajajat L. Levi ja N. Flandin)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan vastaajan 29.10.2020 tekemän päätöksen olla jatkamatta kantajan työsopimusta (päätös työsopimuksen uusimatta jättämisestä),
               
            
                  —
               
               
                  kumoamaan tarvittaessa vastaajan 5.5.2021 tekemän päätöksen, jolla kantajan valitus 29.10.2020 tehdystä päätöksestä hylättiin (riidanalainen päätös),
               
            
                  —
               
               
                  kumoamaan vastaajan 2.10.2020 päivätyn ilmoituksen avoimesta toimesta siltä osin kuin toimessa on samanlaiset työtehtävät kuin ne, joita kantaja jo suoritti,
               
            
                  —
               
               
                  määräämään maksettavaksi korvauksen, jonka määrä on 90 prosenttia kantajan bruttopalkasta mukaan lukien eläkemaksut, koska kantajalla ei ole enää varteenotettavaa mahdollisuutta saada voimassa olevaa työsopimustaan uusituksi, ja määräämään kantajalle aiheutuneen aineettoman vahingon korvattavaksi,
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, jonka mukaan vastaaja on tehnyt ilmeisen arviointivirheen, koska riidanalaista päätöstä ja päätöstä kantajan työsopimuksen uusimatta jättämisestä ei ole perusteltu asianmukaisesti. Kantaja väittää myös, että niiden asioiden, joiden parissa hän on pääasiassa työskennellyt, merkitys ei ole vähentynyt ja ettei henkilöstön tarve yksikössä ole vähentynyt, toisin kuin vastaaja väittää.
               
            
                  2)
               
               
                  Toinen kanneperuste, jonka mukaan vastaaja on loukannut huolenpitovelvoitettaan, koska yksikön etu ja toimihenkilön etu eivät ole olleet tasapainossa. Lisäksi kantaja väittää, että vastaaja ei ole ottanut kantajan asiakirja-aineistossa olevia muita seikkoja (toisin sanoen häirintää) huomioon.